Adi Utarini

Adi Utarini (lair: 4 Juni 1965) yaiku pengajar lan paneliti saka Fakultas Kedokteran, Kesehatan Masyarakat dan Keperawatan (FK-KMK) Universitas Gadjah Mada. Ing Desember 2020, Adi Utarini dianugerahi bebungah 10 paneliti paling ndayani ing donya saka jurnal ilmiah Nature jalaran panelitene bab pangurangan priyang dhénggé nganggo intervensi lemud sing wis diwenehi baktèri Wolbachia in Ngayogyakarta. Ing 2021, Utarini klebu ing Time 100 yaiku dhaftar 100 wong paling ndayani versi majalah Time.

 Sajarah awal 
Adi Utarini miwiti pawiyatan kedhokteran ing Universitas Gadjah Mada, Ngayogyakarta.Sawise lulus taun 1989, dheweke entuk rong gelar Master saka UCL Great Ormond Street Institute of Child Health, Inggris (1994) sarta Universitas Umeå, Swèdhen (1997).

Dhèwèké banjur nerusaké pendhidhikan ing Umeå kanggo gelar doktor (S3). Panaliten dhoktore ana ing Umeå yaiku program pangurangan malaria ing Kabupaten Jepara, Jawa Tengah. Dhèwèké entuk gelar doktor nalika taun 2002.

 Karir lan paneliten 
Utarini iku guru lan paneliti ing Universitas Gadjah Mada kanthi spesialisasi ing kontrol penyakit lan kualitas layanan kesehatan.  Dhèwèké uga njabat dadi kepala Eliminate Dengue Project (Proyek Ngilangi Dhénggé) ing Yogyakarta minangka kutha kang duwé tingkat panularan dhengge dhuwur. Ing taun 2018, dhèwèké nganakake seminar TEDx babagan upaya nyuda dhénggé ing kutha.

Utarini minangka salah sawijining pimpinan uji coba terkontrol kanthi acak kanggo riset teknik nggunakake lemud sing diwenehi baktèri Wolbachia kanggo nyuda panyebaran penyakit sing ditularake lemud, kalebu priyang dhénggé, sing wis ditindakake wiwit taun 2016 ing Ngayogyakarta. Ing wulan Agustus 2020, dhèwèké ngumumake cara iki bisa nyuda kasus dhénggé nganti 77% ing masa paneliten. Wolbachia minangka bakteri sing yen diwenehake marang lemud, bisa nyegah panyebaran virus saka lemud menyang manungsa. Cara iki wis dikembangake wiwit taun 1990-an ing Universitas Monash, nanging sadurunge riset, Utarini ora duwe studi kontrol acak sing ditindakake kanggo mbuktekake, mula jurnal ilmiah Nature nyebutake riset iki minangka "bukti paling kuat" kanggo mbuktekake metode Wolbachia.

Ing panliten iki, kutha Yogyakarta kaperang dadi 24 dhaerah, 12 dhaerah dipilih kanthi acak kanggo nyebarake nyamuk kang wis diwenehi Wolbachia lan turahe 12 ditinggalake minangka pembanding (kontrol). Ing Desember 2020, data riset durung diterbitake kanthi lengkap, nanging asil sawetara sing dirilis ing Agustus 2020 nuduhake anjloge kasus dhénggé ing wilayah sing wis disebari lemud Wolbachia kanthi 77%  dibandhingake karo wilayah kontrol. Para ahli epidemiologi donya nyebut asil kasebut "nggumunake tenan", lan minangka langkah penting ing upaya kanggo nyirnakake dhénggé sing nyebabake 400 yuta infeksi lan 25.000 tiwas saben taun ing saindenging jagad.

Utarini direkrut ing upaya iki ing taun 2013 lan dadi ilmuwan utama ing Indonesia. Saliyane mimpin lan koordinasi riset, dheweke uga duwe peran penting kanggo ngentuki ijin saka macem-macem kementerian kanggo eksperimen iki. Ing masa paneliten iki, Utarini nglumpukake dhukungan masyarakat kanthi nggawe macem-macem mural, film lan video cekak, uga ketemu langsung. Antusiasme masyarakat kanggo melu dianggep minangka salah sawijining aspek sukses ing paneliten iki.

Ing taun 2020, Utarini kapilih minangka salah siji saka Nature's 10, yaiku dhaftar sepuluh ilmuwan paling ndayani ing saindhenging taun, amarga upayane ngrintis kanggo nguji lemud sing diwenehi Wolbachia ing Indonesia. Kandhane marang koran Kompas, dhèwèké kaget yèn jenengé dilebokaké. Kanggo mesthekake, dheweke ngubungi Direktur WMP ing Vietnam Scott O'Neill . Wiwitane dhèwèké ngira yen jenenge wis dilebokake wong liya, jebul Nature nduweni cara dhewe kanggo milih. Sadurunge, ujare Utarini, dhèwèké wis diwawancara lan difoto khusus 2 minggu sadurunge jenenge kalebu ing laporan jurnal kuwi.Napitupulu, Ester Lince (21 Desember 2020). "Adi Utarini: Sumbangan pada Dunia". Kompas. Hlm. 16.

 Pribadi 
Utarini uga dikenal minangka "Prof Uut" lan diarani "menengan nanging persuasif" dening kanca-kancane. Hobi dhèwèké antarané yaiku pit-pitan lan dolanan piano. Bojone Utarini, Iwan Dwiprahasto, uga dosen ing UGM. Iwan tilar donya amarga Pandemi COVID-19 ing Indonesia ing Maret 2020.





Saliyane publikasi ilmiah, Utarini uga nulis kanggo situs web The Conversation.

 Cathetan sikil 

Kategori:Wong saka Ngayogyakarta
Kategori:Tokoh Jawa
Kategori:Alumni Universitas Gadjah Mada
Kategori:Winasis Indonésia
Kategori:Lair 1965